google/wiki40b huggingface dataset:
प्लुस उल्त्रा

प्लुस उल्त्रा (Plus ultra, लातिन भाषा में "यहाँ से और परे") स्पेन का राष्ट्रवाक्य है। इसे चार्ल्स पंचम, पवित्र रोम सम्राट और स्पेन के राजा, के निजी ध्येयवाक्य से लिया गया है। यह "नोन प्लुस उल्त्रा" ("यहाँ से परे कुछ नहीं") वाक्यांश का विपरीत है। कह जाता है कि यह जिब्राल्टर जलसन्धि में मौजूद हरक्यूलिस के स्तंभ में चेतावनी के रूप में लिखा गया था, जो उस समय पूर्वजगत का छोर था। चार्ल्स ने इस ध्येयवाक्य को कोलम्बस द्वारा नवजगत के खोज के बाद अपनाया था, और इसमें जोख़िम लेने और उत्कृष्टता की ओर बढ़ने के मायने हैं।

चार्ल्स पंचम

इस ध्येयवाक्य का सुझाव १५१६ में चार्ल्स के चिकित्सक और सलाहकार लुइजी मारलियानो ने दिया था।  यह मारलियानो के सम्पूर्ण पूर्वजगत पर राज करने वाले एक ईसाई साम्राज्य के सपने का प्रतीक था। इसका संबंध ख़ास तौर पर रीकोन्कीसता को जिब्राल्टर के पार उत्तर अफ़्रीका में ले जाने के चाह से था। १५२० में चार्ल्स के बुरगोस में जीत के बाद प्रवेश करने के अवसर पर एक विजय चाप का निर्माण हुआ जिसके एक तरफ़ प्लुस उल्त्रा और दूसरी तरफ़ "पूरा अफ़्रीका रो रहा है क्योंकि वह जानता है कि आप के पास चाबी (जिब्राल्टर) है और आप उसके स्वामी हैं"।
ध्येयवाक्य को पहली बार ब्रुसेल्स के संत गुदूल के गिरिजाघर में चार्ल्स के कुर्सी पर लिखा गया था। मूल फ़्रांसीसी वाक्यांश को लातिन में अनुवादित किया गया क्योंकि स्पेनी लोग चार्ल्स के फ़्रांसीसी सलाहकारों और मंत्रियों से नाख़ुश थे। 

स्पेन

चार्ल्स के मौत के बाद भी यह ध्येयवाक्य स्पेन में प्रसिद्ध रहा। इसे हैब्सबर्ग प्रचार में इस्तेमाल किया जाता था और स्पेनी खोजियों को स्तंभ पर लिखे चेतावनी को न मानकर जिब्राल्टर के परे जाने के प्रोत्साहित किया जाता था। आज यह स्पेन के ध्वज और कुलचिह्न दोनों पर मौजूद है।
खाड़ी

खाड़ी समुद्री पानी के ऐसे जलाशय को कहते हैं जो किसी ओर से सागर या महासागर से तो जुड़ी हो लेकिन जिसके इर्द-गिर्द काफ़ी हद तक धरती का घेरा हो। ध्यान दें कि समुद्री तट में छोटे-से मोड़ को यह दर्जा नहीं दिया जाता और केवल महत्वपूर्ण क्षेत्रफल वाले जलाशयों को ही 'खाड़ी' बुलाया जाता है। उदाहरण के लिए गुजरात से लगी हुई खंभात की खाड़ी तीन ओर से धरती से घिरा हुआ अरब सागर का एक अंश है।

अन्य भाषाओं में

अंग्रेज़ी में 'खाड़ी' के लिए दो शब्द इस्तेमाल होते हैं। पतली खाड़ियों को आमतौर पर 'गल्फ़' (gulf) और चौड़ी खाड़ियों को 'बे' (bay) कहा जाता है, हालांकि इस से विपरीत प्रयोग भी अंग्रेज़ी में प्रचलित हैं। इनके अतिरिक्त 'बाईट' (bight) और 'साउंड' (sound) भी कभी-कभी खाड़ी के लिए इस्तेमाल होने वाले शब्द हैं। अरबी भाषा में खाड़ी को 'ख़लीज' (خليج‎) कहा जाता है और यह शब्द मध्य-पूर्व की बहुत-सी कंपनियों और संगठनों के नाम में 'फ़ारस की खाड़ी' (Persian Gulf) की निकटता के कारणवश पाया जाता है।
उडुपी

विवरण

उडुपी कृष्ण मंदिर, तुलु अष्टमथा के लिए उल्लेखनीय है और इसका नाम लोकप्रिय उडुपी व्यंजन पर है। यह भगवान परशुराम क्षेत्र के नाम से भी जाना जाता है, और कानाकाणा किंडी के लिए प्रसिद्ध है। तीर्थयात्रा का केंद्र, उडुपी को राजाता पीठ और शिवली (शिबालेल) के रूप में जाना जाता है। इसे मंदिर शहर भी कहा जाता है। मणिपाल उडुपी शहर के भीतर एक इलाके है। उडुई औद्योगिक हब मैंगलोर से लगभग 60 किमी उत्तर में स्थित है और सड़क के अनुसार राज्य की राजधानी बेंगलुरू के लगभग 422 किलोमीटर उत्तर में स्थित है।
द ग्रेट खली

प्रारंभिक जीवन

दलीप सिंह राणा का जन्म २७ अगस्त, १९७२ में हिन्दू परिवार में हिमाचल प्रदेश में हुआ था।
अपने पेशेवर कुश्ती कैरियर की शुरुआत करने से पहले, वह पंजाब राज्य पुलिस के अधिकारी रह चुके है। साथ ही ये चार हॉलीवुड फिल्मों, दो बॉलीवुड फिल्मों और कई टेलीविज़न शो में अभिनय कर चुके है। विश्व प्रचलित डब्ल्यू डब्ल्यू ई के पेशेवर पहलवान रह चुके है। इनका मुकाबला कई बड़े पहलवानों जैसे द अंडरटेकर,जॉन सीना,केन,बिग शो आादी के साथ हुआ है।
ऐण्डरसन, अलास्का

जनसांख्यिकी

2000 की जनगणना में ऐण्डरसन पास में 367 लोग, 101 अपारिवारिक-समूह, और 74 परिवार थे। जनसंख्या घनत्व 3.0/किमी² था। 1.2/किमी² घनत्व के साथ कुल 148 निवास-योग्य इकाईयाँ थी। प्रजातीय बनावट इस प्रकार थी: श्वेत (86.38%), अफ़्रीकी अमेरिकी (4.36%), मूल अमेरिकी (1.36%), एशियाई (0.27%), अन्य प्रजातीयों के (0.82%), दो या दो से अधिक प्रजातीयों के (6.81%)। किसी भी प्रजाती के हिस्पैनिक या लैटिनो 5.18% थे।
पौष शुक्ल त्रयोदशी

पौष शुक्ल त्रयोदशी भारतीय पंचांग  के अनुसार दसवें माह की तेरहवी तिथि है, वर्षान्त में अभी ७७ तिथियाँ अवशिष्ट हैं।
पीड़ा

पीड़ा (Suffering) कष्ट, दर्द या दुख के अनुभव को कहते हैं जो किसी व्यक्ति को हानि होने या हानि होने के ख़तरे की स्थिति के साथ सम्बन्धित होती है। पीड़ा का विपरीत आनंद या प्रसन्नता है।
नकदीविहीन समाज

नकदीविहीन समाज (cashless society) ऐसा काल्पनिक मानव समाज है जिसमें वित्तीय लेनदेन बिना नकदी के ही होती हो। मुद्रा के प्रचलन के पहले भी नकदीविहीन समाज अस्तित्व में था जिसमें आर्थिक आदान-प्रदान वस्तु-विनिमय (barter) के माध्यम से किया जाता था। आधुनिक समय में इलेक्ट्रानिक तरीकों से तथा बिटकॉयन (bitcoin) आदि द्वारा बिना नकदी के भी आर्थिक क्रियाकलाप किये जा रहे हैं।
ज़ूम एअर

इतिहास

ज़ूम एअर को 2013 मे श्री सुरेन्द्र कुमार कौशिक ने स्थापित किया था। भारतीय विमानन मंत्रालय ने अनापत्ति प्रमाण पत्र 2014 मे ज़ूम एअर को दे दिया। सितंबर 2016 तक ज़ूम एअर ने अपने पहले विमान कि डीलिवरी ले ली थी। ज़ूम एअर को 3 फरवरी 2017 को एयर ऑपरेटर प्रमाण पत्र प्राप्त हो गया और विमानों का संचालन 15 फरवरी से दिल्ली-कोलकाता-दुर्गापुर की फ्लाइट से शुरू हो गया।

निगमित मामले

ज़ूम एअर को प्राइवेट ग्रुप रवि शंकर सिंह ने 20 करोड़ इक्विटी प्रदान की है।

फ्लीट

अगस्त 2017 मे ज़ूम एअर के पास 2 बोम्बार्डियर सीआरजे 200 विमान हैं।
सुशीमा धारा

सुशीमा धारा, प्रशान्त महासागर की एक प्रमुख सागरीय धारा हैं।
बीके हांडिक

श्री बीके हांडिक को भारत सरकार की पंद्रहवीं लोकसभा के मंत्रीमंडल में खनन एवं पूर्वोत्तर विकास मंत्रालय में मंत्री बनाया गया है।
मकान

घर उस आवास या भवन को कहते हैं जो किसी मानव के निवास के काम आती हो। घर के अन्तर्गत साधारण झोपड़ी से लेकर गगनचुम्बी इमारतें शामिल हैं।
स्पैन (अभियंत्रिकी)

स्पैन (Span) किसी स्थापत्य के ढांचे में दो भार वहन करने वाले अंशों के बीच की दूरी होती है। उदाहरण के लिए यदी किसी सेतु को खम्बों पर खड़ा करा जाए तो खम्बों के बीच की दूरी को स्पैन कहा जाता है। इसी तरह विद्युत प्रसारण में तारों को उठाने वाले खम्बों के बीच की दूरी को भी स्पैन कहते हैं।
बाँका

इतिहास

यह एक अत्यंत प्राचीन शहर है। पुराणों में और महाभारत में इस क्षेत्र को अंग प्रदेश का हिस्सा माना गया है। इस अंग प्रदेश के निकट स्थित चम्पानगर महान पराक्रमी शूरवीर कर्ण की राजधानी मानी जाती रही है। यह बिहार के मैदानी क्षेत्र का आखिरी सिरा और झारखंड और बिहार के सीमा का मिलन स्थल है। यहाँ का निकटतम हवाई अड्डा गया और पटना है। रेल और सड़क मार्ग से भी यह शहर अच्छी तरह जुड़ा है। पुराणों में वर्णित समुद्र मंथन में प्रयुक्‍त मथान अर्थात मंदराचल तथा मथानी में लपेटने के लिए जो रस्‍सा प्रयोग किया गया था वह दोनों ही उपकरण यहाँ विद्यमान हैं और आज इनका नाम तीर्थस्‍थ‍लों के रूप में है ये हैं वासुकिनाथ और मंदारहिल. इस शहर मे बहुत ही अछे-अछे विधालय भी है। शहर में एक महाविधालय भी है - पी० बी० एस० महाविधालय।
भागलपुर का कुख्यात अखफोड़वा कांड रजौन थाने से ही शुरू हुआ था, और सबसे ज्यादा कांड यहीं हुआ था। इस पर गंगाजल पिक्चर भी बनी है. रजौन प्रखन्ड में कुछ गांव है:-तेलोन्ध खिड्डी, बनगांव, नरीपा, नीमा, नवादा, धर्मचक, सोहानि, खैरा आदि, खैरा में एक प्रसिद्ध मन्दिर भी है।

उपविभाग

बाँका जिले में ११ तहसिलें हैं- बाँका, रजौन, अमरपुर, धोरैया, कटोरिया, बौसी, शंभुगंज, बाराहाट, बेलहर, चांदन,तेलोन्ध फूल्लीडूमर।

मुख्य आकर्षण

मंदार पहाड़ी- वैसे तो यहाँ अनेक पहाड़ी है लेकिन कुछ देखने लायक है, इसमें से एक है मंदार पहाड़ी। यह पहाड़ी भागलपुर से 48 किलोमीटर की दूरी पर है, जो अब बांका जिले में स्थित है। इसकी ऊंचाई 800 फीट है। इसके संबंध में कहा जाता है कि इसका प्रयोग सागर मंथन में किया गया था। किंवदंतियों के अनुसार इस पहाड़ी के चारों ओर अभी भी शेषनाग के चिन्‍ह को देखा जा सकता है, जिसको इसके चारों ओर बांधकर समुद्र मंथन किया गया था। कालिदास के कुमारसंभवम में पहाड़ी पर भगवान विष्‍णु के पदचिन्‍हों के बारे में बताया गया है। इस पहाड़ी पर हिन्‍दू देवी देवताओं का मंदिर भी स्थित है। यह भी माना जाता है कि जैन के 12वें तिर्थंकर ने इसी पहाड़ी पर निर्वाण को प्राप्‍त किया था। लेकिन मंदार हिल की सबसे बड़ी विशेषता इसकी चोटी पर स्थित झील है। इसको देखने के लिए दूर-दूर से पर्यटक आते हैं। पहाड़ी के थीक नीचे एक पापहरनी तलाब है, इस तलाब के बीच में एक विष्णु मन्दिर इस दृश्य को रोमान्चक बानाता है। यहाँ जाने के लिये भागलपुर से बस और रेल दोनों की सुविधा उपलब्ध है। इसके अलावे यहा चान्दन डैम और कोज़ी डैम भी देखने लायक है। यहाँ से देवघर और बाबा बासुकीनाथ नजदीक है।
स्कॉटलैंड क्रिकेट टीम का पापुआ न्यू गिनी दौरा

वनडे सीरीज

पापुआ न्यू गिनी ने कोई सीरीज नहीं जीती।
कोमरापलायम

कोमारापलायम या कुमारपलायम (अंग्रेजी: Komarapalayam) दक्षिण भारत के तमिल नाडु राज्य का एक शहर है।
कुमारपालयम एक कपड़ा शहर है जो कावेरी नदी के तट पर स्थित है, जो दक्षिण भारत की नामक्कल जिला, तमिलनाडु, भारत का एक तालुक है। कोमारपलायम को 'कुमारपालम [1]' भी कहा जाता है। कुमारपालम और भवानी कावेरी नदी द्वारा अलग किए गए जुड़वां शहर हैं। हालांकि, भवानी इरोड जिले के अंतर्गत आता है। कुमारपालम अपने कपड़ा उद्योगों के लिए प्रसिद्ध है। कुमारपालयम पावरलूम (தறி்தலைநகரம .்) की राजधानी है। इसलिए, इसे टेक्सटाइल टाउन के रूप में भी देखा जा सकता है। [२] 2011 तक, इस शहर की आबादी 71,594 थी।
याज़गुलाम नदी

याज़गुलाम नदी (ताजिकी: Язгулем, Yazgulyam River) ताजिकिस्तान के कूहिस्तोनी-बदख़्शान प्रान्त के पश्चिमी भाग के वंज ज़िले में बहने वाली एक नदी है जो पंज नदी की एक उपनदी है। इसका आरम्भ फ़ेदचेन्को हिमानी से होता है।
मातृवंश समूह जेटी-पूर्व

मनुष्यों की आनुवंशिकी (यानि जॅनॅटिक्स) में मातृवंश समूह जेटी-पूर्व या माइटोकांड्रिया-डी॰एन॰ए॰ हैपलोग्रुप pre-JT एक मातृवंश समूह है। मातृवंश समूह जेटी इसी से उत्पन्न हुआ था। वैज्ञानिकों नें अनुसन्धान करने पर पाया है के कभी सीधे जेटी-पूर्व मातृवंश के लोग दुनिया में ज़रूर रहे होंगे, लेकिन आज की दुनिया में यह लोग नहीं पाए जाते। इस मातृवंश को पहले "आर२'जेटी" (R2'JT) कहा जाता था।
अनुमान है के जिस स्त्री से यह मातृवंश शुरू हुआ वह आज से लगभग ४२,६०० से ६७,१०० वर्ष पहले जीवित थी।

अन्य भाषाओँ में

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
पौष कृष्ण एकादशी

पौष कृष्ण एकादशी भारतीय पंचांग  के अनुसार दसवें माह की छब्बीसवी तिथि है, वर्षान्त में अभी ६४ तिथियाँ अवशिष्ट हैं।
चोरी चोरी (2003 फ़िल्म)

संक्षेप

खुशी (रानी मुखर्जी) दिल्ली में रहने वाली एक अनाथ और खुशमिजाज लड़की है। उसको नौकरी से निकाले जाने के एक दिन पहले, उसकी मुलाक़ात रणबीर मल्होत्रा (अजय देवगन) से होती है। वो खुशी को अपने सपने के घर के बारे में बताते रहता है, जो शिमला में वो बनाया है। खुशी की नौकरी चले जाने के बाद वो उसी बंगले को ढूंढते हुए वहाँ आ जाती है और सभी से कहती है कि वो रणबीर की मंगेतर है। उसकी मुलाक़ात रणबीर के परिवार और पूजा (सोनाली बेंद्रे) से होती है।
जब रणबीर घर आ जाता है तो वो खुशी के उसके ही घर में इस तरह झूठ बोल कर घुसपैठ करने के कारण, वो उसके ऊपर आग बबूला हो जाता है, पर बाद में वो उसके साथ मिल कर पूजा को जलाने के बारे में सोचता है। पूजा को जलाने के लिए वे दोनों प्यार का नाटक करते रहते हैं, पर बाद में दोनों सच में एक दूसरे से प्यार करने लगते हैं। पर खुशी को लगता है कि रणबीर सिर्फ पूजा से प्यार करता है, और उसे रणबीर को किया पुराना वादा याद आता है।
इत्र

फूलों को एकत्र करके रसायन विधि से इत्र निकाला जाता है।
स्वामी अग्निवेश

जीवन परिचय

21 सितंबर 1939 को छत्तीसगढ़ के राजनांदगांव में जन्में स्वामी अग्निवेश ने कोलकाता में कानून और बिजनेस मैनेजमेंट की पढ़ाई करने के बाद आर्य समाज में सन्यास ग्रहण किया।

कार्यक्षेत्र

आर्य समाज का काम करते-करते 1968 में उन्होंने एक राजनीतिक दल बनाई- आर्य सभा। बाद में 1981 में बंधुआ मुक्ति मोर्चा की स्थापना उन्होंने दिल्ली में की. स्वामी अग्निवेश ने हरियाणा से चुनाव लड़ा और मंत्री भी बनें लेकिन मजदूरों पर लाठी चार्ज की एक घटना के बाद उन्होंने राजनीति से ही इस्तीफा दे दिया.
बंधुआ मुक्ति मोर्चा के संयोजक रहे स्वामी अग्निवेश इन दिनों माओवादियों से बातचीत के लिये चर्चा में हैं। माओवादियों और भारत सरकार के बीच बातचीत की कोशिश कर रहे सुप्रसिद्ध सामाजिक कार्यकर्ता और बंधुआ मुक्ति मोर्चा के संयोजक स्वामी अग्निवेश का मानना है कि भारत सरकार और माओवादी मजबूरी में शांति वार्ता कर रहे हैं। उनका कहना है कि दोनों के सामने इसके अलावा कोई विकल्प नहीं है। माओवादी प्रवक्ता आज़ाद की पुलिस मुठभेड़ में मारे जाने की घटना को लेकर सरकार को कठघरे में खड़ा करने वाले स्वामी अग्निवेश का कहना है कि इस घटना ने शांति वार्ता को गहरा झटका पहुंचाया है।

विवाद

स्वामी अग्निवेश पर नक्सलियों से सांठगांठ और हिंदू धर्म के खिलाफ दुष्प्रचार का आरोप है। जिसके कारण भारत में अनेकों अवसरों पर उनके खिलाफ विरोध-प्रदर्शन हुये हैं।
जन लोकपाल विधेयक के लिए आंदोलन कर रही अन्ना हजारे की टीम में भी स्वामी अग्निवेश का अहम रोल है। जंतर-मंतर पर अन्ना के अनशन के दौरान अग्निवेश भी पूरे समय अन्ना के साथ रहे। हालांकि कई मुद्दों पर सिविल सोसायटी और अग्निवेश के बीच मदभेद भी पैदा हुए। असली मुद्दा प्रधानमंत्री और न्यायपालिका को लोकपाल के दायरे में रखने या नहीं रखने को लेकर है। कहा जा रहा है कि अग्निवेश ने इस बारे में एक विवादास्पद बयान देकर सिविल सोसायटी को नाराज़ कर दिया है। अग्निवेश ने कहा कि अगर सरकार सिविल सोसायटी की बाक़ी मांगों को मान ले तो पीएम और न्यायपालिका के मुद्दे पर सिविल सोसायटी नरमी बरतने के लिए तैयार है। लेकिन सिविल सोसायटी ने इस बयान को बिलकुल ग़लत करार दिया।
मोरनी हिल्स

मोरनी हिल्स चण्डीगढ़ के नजदीक हरियाणा के पंचकूला जिले में स्थित है। राष्ट्रीय राजमार्ग 73 (चण्डीगढ़-देहरादून) तथा राष्ट्रीय राजमार्ग 22 (हिन्दुस्तान तिब्बत मार्ग, अम्बाला से कौरिक) के क्रॉसिंग पर स्थित यह एक बहुत ही रमणीक स्थान है। यहाँ पर पुराने शासकों का एक छोटा सा किला व महल है जिसे हरियाणा पर्यटन विभाग द्वारा एक लक्ज़री होटल में बदलने की योजना पर काम चल रहा है। मोरनी हिल्स से थोड़ी आगे एक बड़ी झील भी है जिसका नाम टिक्कड़ ताल है। 
यहाँ माऊण्टेन क्वेल नाम का हरियाणा पर्यटन का एक होटल भी है।
मिनाहासा प्रायद्वीप

मिनाहासा प्रायद्वीप (Minahassa Peninsula) इण्डोनेशिया के सुलावेसी द्वीप के चार प्रमुख प्रायद्वीपों में से एक है। यह द्वीप के उत्तर-मध्य भाग से उत्तर जाकर फिर पूर्व को उंगली की तरह निकलता है। मिनाहासा प्रायद्वीप तोमिनी खाड़ी की उत्तरी सीमा और सुलावेसी सागर की दक्षिणी सीमा है। इण्डोनेशिया के उत्तर सुलावेसी और गोरोंतालो प्रान्त का पूरा भाग और मध्य सुलावेसी का कुछ अंश इसी प्रायद्वीप पर स्थित है। प्रायद्वीप लगभग ५०० मील लम्बा और ४० मील चौड़ा है।
मकड़ी आरेख

गणित में ऐकिक मकड़ी आरेख (यूनिटरी स्पाइडर डायग्राम) आयलर अथवा वेन आरेख पर अस्तित्व बिन्दु जोड़ता है। बिन्दु आयलर आरेख में कंटूरों का सर्वनिष्ठ की विशेषता के अस्तित्व को निरूपित करता है। ये बिन्दु मिलकर मकड़ी जैसी आकृति निर्मित करते हैं। संयुक्त बिन्दु "अथवा" तर्क को निरूपित करता है जिसे तर्क संगत वियोजन के रूप में जाना जाता है।
एक मकड़ी आरेख ऐकिक मकड़ी आरेखों सहित तार्किक संकेत  को शामिल करने वाले बूलीय व्यंजक है। उदाहरण के लिए, इसमें दो मकड़ी अरेखों का संयोजन, दो मकड़ी आरेखों का वियोजन अथवा मकड़ी आरेख का निषेध भी हो सकता है।
श्रावण अमावास्या

श्रावण अमावास्या भारतीय पंचांग  के अनुसार पांचवे माह की तीसवी तिथि है, वर्षान्त में अभी २१० तिथियाँ अवशिष्ट हैं।
द मेहिल होटल

इतिहास

भवन एक मयख़ाने और होटल के रूप में 20 वीं शताब्दी तक नहीं खुला था। 18 वीं सदी में इसमें किरायेदार को ठहराया जाता था। 1830 में स्थापना होने के बाद इमारत का प्रयोग मेहिल अकेडमी नामक स्कूल के लिए कुछ अवधि के लिए किए जाना लगा। फ्रैंक शैली सबसे पहले पब और होटल के मालिक थे और 1924 में होटल को विज्ञापित को कुछ इस प्रकार करा: "परिवार और वाणिज्यिक, बोर्ड निवास, ल्नचंस्, रात्रिभोज और चाय". बिजली प्रकाश हर वक्त"।
नियंत्रक कंपनी

संयुक्त राज्य अमेरिका

संयुक्त राज्य अमेरिका में, बर्कशायर हैथवे सार्वजनिक रूप से कारोबार करने वाली सबसे बड़ी नियंत्रक कंपनी है; यह कई बीमा कंपनियों, निर्माता व्यवसाय, खुदरा विक्रेताओं और अन्य कंपनियों की मालिक है। दो अन्य बड़ी उल्लेखनीय होल्डिंग कंपनियां यूनाइटेड कंटीनेंटल होल्डिंग्स और AMR कॉरपोरेशन है, जो सार्वजनिक रूप से कारोबार करने वाली कंपनियां हैं जिनका प्राथमिक उद्देश्य क्रमशः यूनाइटेड एयरलाइंस और एयरलाइंस अमेरिकन पर पूरी तरह से स्वामित्व प्राप्त करना है। कुछ उदाहरणों में, नियंत्रक कंपनियों के पास बकाया निवेश के लिए पूंजी होती है।

प्रसारण

अमेरिकी प्रसारण में, कई प्रमुख मीडिया समूहों ने छोटे प्रसारकों को सम्पूर्ण रूप से खरीद लिया है, लेकिन इसे प्रदर्शित ना करने के लिए उन्होंने प्रसारण लाइसेंस को नहीं बदला, जिसके परिणामस्वरूप अभी भी (उदाहरण स्वरूप) जेकोर और सिटिकास्टर के लाइसेंस वाले स्टेशन हैं, जो उन्हें प्रभावी रूप से अपने स्वयं के क्लियर चैनल कम्युनिकेशंस की सहायक कंपनी बनाते हैं। कभी-कभी इसे प्री-मार्केट आधार पर भी किया जाता है; उदाहरण स्वरूप अटलांटा में WNNX और बाद के WWWQ दोनों को "WNNX LiCo, इंक" का लाइसेंस दिया गया। (LiCo का अर्थ "लाइसेंस कंपनी" है) और दोनों को सस्क्युहन्ना रेडियो (जिसे बाद में क्युम्लस मीडिया को बेच दिया गया) द्वारा स्वामित्व ले लिया गया। मीडिया स्वामित्व के अत्यधिक केन्द्रीकरण को रोकने के लिए सीमा के निर्धारण में इन सभी को प्रसारण नियमन के मुद्दे के रूप में एक मूल कंपनी को आरोपित किया जाता है, जैसे कि पट्टे वाले स्टेशन होते हैं।

जनोपयोगी नियंत्रक कंपनी

प्राकृतिक गैस या बिजली उपयोगिताओं के विनियमन के बारे में, एक "जनोपयोगी नियंत्रक कंपनी" वह कंपनी है जिसके पास एक सहायक कंपनी का स्वामित्व है जो खुदरा ग्राहकों को बिजली या गैस वितरित करती है। ऐसी कंपनियों को सार्वजनिक उपयोगिता नियंत्रक कंपनी अधिनियम 2005 के अधीन माना जाता है।

मूल कंपनी

मूल कंपनी एक ऐसी कंपनी है जिसके पास अन्य फर्म (सहायक) में पर्याप्त संख्या में वोटिंग स्टॉक का स्वामित्व होता है जिसके दम पर वह बोर्ड ऑफ डाइरेक्टर्स को प्रभावित करते हुए या उसे चुनते हुए प्रबंधन और संचालन को नियंत्रित करती है। मूल कंपनी साधारण रूप से एक ऐसी कंपनी हो सकती है जो पूर्ण रूप से किसी अन्य कंपनी का स्वामित्व रखती हो. इसे "पूर्ण स्वामित्व वाली सहायक" कंपनी के रूप में जाना जा सकता है।
अमलारेम विधानसभा निर्वाचन क्षेत्र

अमलारेम विधानसभा निर्वाचन क्षेत्र भारतीय राज्य मेघालय का एक विधानसभा क्षेत्र है। यहाँ से वर्तमान विधायक लह्कमेन रिमबुई हैं।
महात्रिकोण, मिर्जापुर

महात्रिकोण मंदिर, उत्तर प्रदॆश के मिर्जापुर शहर में स्थित है। यह मंदिर विन्ध्याचल रेलवे स्टेशन के दक्षिण दिशा की ओर स्थित है। देवी काली और संकट मोचन के दर्शन करने के बाद भक्त अपनी परिक्रमा संत करनागिरी बावली के दर्शन करके पूरी करते हैं। कालीखोह के आस-पास अन्य कई मंदिर जैसे आनन्द भैरव, सिद्धनाथ भैरव, कपाल भैरव और भैरव आदि स्थित है। विन्ध्याचल मंदिर और परिक्रमा पूरी करने के पश्चात् मन को बेहद सुकून प्राप्त होता है। यह पूरी यात्रा महा त्रिकोण के नाम से प्रसिद्ध है।
कहा जाता है कि महा त्रिकोण की परिक्रमा करने से भक्तों की इच्छा पूरी होती है। मंदिर स्थित विन्ध्यावशनी देवी के दर्शन करने के पश्चात् भक्त संकट मोचन मंदिर जाते हैं। इस मंदिर को कालीखोह के नाम से भी जाना जाता है।
स्तन अधिरक्तता

स्तन अधिरक्तता महिलाओं के माँ बनने के बाद होने वाला वह स्तन रोग हैं, जिसमें बहुत अधिक स्तन दूध से ठोस, सूजन, दर्दनाक स्तनों का विकास होता है। स्तन अधिरक्तता बहुत ठोस, गांठ, गंदे, और निविदा बन सकते हैं। यह स्तन से बगल तक फैलती है, और स्तनों की नसें सतह पर और अधिक दिखाई दे सकती है या यहां तक ​​कि बाहर निकल सकती है। यह निप्पल क्षेत्र के आकार और वक्रता को लचीला, सपाट, कड़ा और सुजा हुआ बना देता है। यह निपल्स को फ्लैट या उल्टा बना देता हैं। कभी-कभी यह निप्पल पर लकीरों का कारण बन सकता है और यह मुख्य रूप से सेप्टेशन मास्टिटिस का एक पूर्व लक्षण भी हैं। जब स्तन कोलोस्ट्रम, परिपक्व दूध में बदलता हैं तब स्तन अधिरक्तता उतपन्न होती है। हालांकि, यह माँ बनने के बाद में भी हो सकती है जब स्तनपान कराने वाली महिलाओं को उचित नर्सिंग या फिर स्तनों से बच्चे को पर्याप्त दूध नहीं दिया जाता। यह बच्चे के जन्म के पहले या दो सप्ताह के भीतर स्तनों में देखि जा सकती हैं। स्तनों की आपूर्ति में वृद्धि के साथ-साथ स्तनों में रक्त प्रवाह में वृद्धि के कारण स्तन बहुत भारी और पूर्ण होते हैं। यह स्तनपान करवाने से यह चरण कुछ दिनों के भीतर बेहतर हो जाना शुरू हो जाता है क्योंकि आपका दूध उत्पादन आपके बच्चे की जरूरतों को पूरा करने के लिए समायोजित होता है। परन्तु स्तनपान अगर समय पर नहीं किया जाता, तो वह स्तन उत्थान का कारण बन जाता हैं।

इलाज

मां को स्तन के दूध को निकालना चाहिए। अगर बच्चा अच्छी तरह से दूध नहीं पी रहा तो जबर्दस्ती उसे स्तनपान करना चाहिए। यदि बच्चा प्रभावी ढंग से संलग्न करने और चूसने में सक्षम नहीं है, तो उसे  हाथ से या पंप के साथ कुछ बार तब तक व्यक्त करना चाहिए जब तक कि स्तन नरम न हो जाएं, ताकि बच्चा बेहतर रूप से स्तनपान कर सके। 
वह स्तन को गर्म संपीड़न लागू कर सकती है या अभिव्यक्त करने से पहले गर्म स्नान कर सकती है, जिससे दूध बहने में मदद मिलती है। 
वह बच्चा को दूध पिलाने के बाद ठंडे संपीड़न का उपयोग कर सकती है, जो सूजन को कम करने में मदद करती है। नियमित स्तनपान जारी रखा जा सकता है। स्तन अधिरक्तता के लिए उपचार गैर-चिकित्सा और चिकित्सा पद्धतियों में विभाजित किया जा सकता है। गैर-चिकित्सीय तरीकों में गर्म / ठंडे गुआ-शा (स्क्रैपिंग थेरेपी), एक्यूपंक्चर और गोभी के पत्ते शामिल हैं और 
चिकित्सा पद्धति प्रोटीलाइटिक एंजाइम होते हैं जैसे सेरारेप्टेस, प्रोटीज़, और उपकुशल ऑक्सीटॉसिन।
नावनीतक

नावनीतक आयुर्वेद का प्राचीन ग्रन्थ है। यह संस्कृत-प्राकृत में रचित है तथा लिपि गुप्त लिपि है। इसका रचनाकाल ईसा की चौथी शताब्दी सम्भावित है। इसकी प्रति पूर्वी तुर्किस्तान से प्राप्त हुई जो मध्य एशिया से चीन को जोड़ने वाले मार्ग पर स्थित है। भारत के बौद्ध भिक्षु इसी मार्ग से दूरस्थ प्रदेशों की यात्रा करते थे।
नवनीतिका का उल्लेख १०वीं से १६वीं शती के मध्य के कई ग्रन्थों में मिलता है। किन्तु उसके बाद इसका उल्लेख नहीं मिलता और यह ग्रन्थ अप्राप्य हो गया था।
इस पाण्डुलिपि में पाँच से अधिक भाग हैं। इसमें चरकसंहिता, सुश्रुतसंहिता तथा भेलसंहिता को उद्धृत किया गया है। 'नावनीतक' का अर्थ है 'नवनीत (मक्खन) से निकाला गया'। इसके रचयिता 'नवनीत' हैं। नावनीतक में पहली बार सिरका का विभिन्न रोगों की दवा के रूप में वर्णन है।
कौशी समाकल सूत्र

गणित में, कौशी समाकल सूत्र (cauchy's Integral formula) सम्मिश्र विश्‍लेषण में महत्वपूर्ण सूत्र है। इसका नाम ऑगस्टिन लुइस कौशी के नाम पर किया गया है।
इसके अनुसार किसी चकती पर परिभषित होलोमार्फिक फलन को चकती की सीमा पर इसके मान से पूर्णतया ज्ञात किया जा सकता है और यह सभी होलोमार्फिक फलनों के अवकलनों लिए समाकल सूत्र भी प्रदान कराता है। कौशी सूत्र के अनुसार सम्मिश्र विश्लेषण में "अवकलन, समाकलन के तुल्य है"।
वृहदल (अयोध्या के सूर्यवंशी राजा)

जुपिटर ग्रुप भारत का एक राजनीतिक दल है जोकि अभी पूर्ण रूप से सक्रिय नहीं हो पाया है कुछ समय के बाद हमें आशा है कि हमारे देश के उज्जवल भविष्य के लिए यह ग्रुप तेजी से उन गरीब किसानों को उनके किए हुए परिश्रम को सफल बनाएगा आप सभी लोगों का इस राजनीतिक दल से जुड़ना बहुत जरूरी है यह ग्रुप कोई धर्म या जाति  पर आधारित नहीं है हमें पूर्ण विश्वास  से आशा है
रिवर प्लेट स्टेडियम

यह एक प्रमुख खेल का मैदान हैं।
काला बाज़ार (1960 फ़िल्म)

संक्षेप

रघुवीर (देव आनन्द) अपनी विधवा माँ, एक बहन, सपना (नन्दा) और एक छोटे भाई के साथ गरीबी में रहता है। वह बम्बई में बेस्ट के लिये कंडक्टर के रूप में काम करता है। एक यात्री के साथ झगड़े के बाद उसे निकाल दिया जाता है और वह दूसरा रोजगार पाने में असमर्थ है। इसके बाद उसने लिबर्टी टॉकीज़ में ब्लैक में सिनेमा टिकट बेचना शुरू कर दिया जहाँ 'मदर इंडिया' की स्क्रीनिंग के दौरान रिकॉर्ड भीड़ आ रही है। वह पहले कालू के साथ काम करता है, फिर कई अन्य गरीब और बेघर पुरुषों की भर्ती करता है। इसके वाद वह नकदी से भरा बैग चुराता है और फिर गणेश (मदन पुरी) के क्षेत्र में जाता है और उसे अपने समूह के साथ मिलकर काम करने के लिए मजबूर करता है। उसके पास इतनी संपत्ति हो जाती है कि वह अपने पूरे परिवार को मरीन ड्राइव के एक विशाल फ्लैट में ले आता है। 
फिर वह अलका सिन्हा (वहीदा रहमान) को देखता है और उसके प्यार में पड़ जाता है। उसके पास रहने के लिये है वह यहाँ तक ​​कि ऊटी की यात्रा भी करता है। फिर उससे मित्रता करता है, यहाँ तक ​​कि उसे खुश करने की कोशिश में अपना जीवन भी खो देता है। फिर यह पता लगता है कि वह नन्दकुमार चट्टोपाध्याय (विजय आनन्द) से सगाई कर चुकी है। मोहभंग होने पर, वह वापस लौटता है और काला बाजारी को छोड़ देने और सही रास्ते पर आने का फैसला करता है। लगभग एक साल बाद वह अलका से मिलता है, उसका परिचय उसके परिवार से कराता है और पाता है कि वह उसकी ओर आकर्षित है और नन्दकुमार को छोड़ सकती है। वह उसके माता-पिता से मिलने के लिए पूरी तरह तैयार है, लेकिन फिर उसका मन बदल जाता है और वह घर वापस आ जाता है। वह फिर नन्दकुमार से अलग हो जाती है और रघुवीर को बताती है। दोनों साथ में अपने परिवार को खुशखबरी देने के लिए घर लौटते हैं।
महालछड़ि उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

महालछड़ि उपजिला बांग्लादेश के दक्षिण-पूर्वी भाग में, चट्टग्राम विभाग के खागड़ाछड़ि जिले में स्थित है।
१८०३ ईसा पूर्व

१८०३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८०३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
वैकल्पिक शिक्षा

वैकल्पिक शिक्षा (Alternative education), शिक्षा की ऐसी प्रणालियों को कहते हैं जिनमें शिक्षा की मुख्यधारा की अपेक्षा अनेकों नयी शिक्षा प्रणालियाँ उपयोग में लायीं जातीं हैं।
अब एंटरटेनमेंट

इतिहास

Now Entertainment टोनी एम फाउंटेन द्वारा 2011 में स्थापित किया गया था।